
ГР. КРУМОВГРАД
Д О К Л А Д Н А   З А П И С К А
от Себихан Керим Мехмед – кмет на Община Крумовград

Относно: Отдаване под наем без търг или конкурс на части от недвижим имот – частна общинска собственост за здравни дейности.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

В Общинска администрация – Крумовград постъпи заявление с вх. № 94-Е-213 от 01.07.2025 г. от д-р Емил Попов – управител на „АМБУЛАТОРИЯ ЗА ИНДИВИДУАЛНА ПРАКТИКА ЗА ПЪРВИЧНА ИЗВЪНБОЛНИЧНА МЕДИЦИНСКА ПОМОЩ „ДОКТОР ЕМИЛ ПОПОВ – 2019“ ЕООД с ЕИК: 205915662, със седалище и адрес на управление: гр. София, р-н Възраждане, ул. „Лавеле“ № 16, ет. 5, ап. 508, допълнено със заявление с вх. № 94-Е-235 от 15.07.2025 г., с искане да му бъдат отдадени под наем части от недвижим имот – частна общинска собственост, представляващи: помещение от 12 кв.м. и помещение от 20 кв.м., находящи се на I-ви етаж от масивна сграда с идентификатор 72610.10.80.1 със застроена площ от 131 кв.м., с предназначение: здравно заведение, разположена в поземлен имот с идентификатор 72610.10.80 по КККР на с. Токачка, общ. Крумовград, актуван с АЧОС № 13 011/02.07.2019 г.
Редът за отдаване под наем е разписан в Закона за общинската собственост (ЗОС), като съгласно чл. 14, ал. 6 с решение на общинския съвет свободни нежилищни имоти – частна общинска собственост, които не са необходими за нуждите на органите на общината или на юридически лица на издръжка на общинския бюджет, могат да се отдават под наем без търг или конкурс на трети лица за здравни, образователни и социални дейности за задоволяване на съответните нужди на населението по ред, определен в наредбата по чл. 8, ал. 2.
Съгласно чл. 22, ал. 1 от Наредбата за реда за придобиване, управление и разпореждане с общинско имущество в община Крумовград на Общински съвет – Крумовград (НРПУРОИ) с решение на общинския съвет, имоти частна общинска собственост, могат да се отдават под наем без търг или конкурс за здравни дейности за задоволяване на съответните нужди на населението, като въз основа на решението се сключва договор за наем с кмета на общината или упълномощено от него лице при условие и наемна цена, определени от общинския съвет.
От представените документи е направена справка, при която се установи, че д-р Емил Попов се занимава със здравни дейности. 
Помещенията са включени в Годишната програма за управление и разпореждане с имотите – общинска собственост в община Крумовград през 2025 г.

Предвид гореизложеното и на основание чл. 21, ал. 1, т. 8 и чл. 52, ал. 5, т. 2 от Закона за местното самоуправление и местната администрация, чл. 14, ал. 6 от Закона за общинската собственост и чл. 22, ал. 1 от Наредбата за реда за придобиване, управление и разпореждане с общинско имущество в община Крумовград на Общински съвет – Крумовград, предлагам Общински съвет – Крумовград да вземе следното
Р Е Ш Е Н И Е :
I. ДАВА СЪГЛАСИЕ да бъдат отдадени под наем бeз търг или конкурс за здравни дейности за задоволяване на нуждите на населението следните части от недвижим имот – частна общинска собственост, представляващи: помещение от 12 кв.м. и помещение от 20 кв.м., находящи се на I-ви етаж от масивна сграда с идентификатор 72610.10.80.1 със застроена площ от 131 кв.м., с предназначение: здравно заведение, разположена в поземлен имот с идентификатор 72610.10.80 по КККР на с. Токачка, общ. Крумовград, актуван с АЧОС № 13 011/02.07.2019 г., при цена определена, съобразно чл. 21 от НРПУРОИ на ОбС – Крумовград, на „АМБУЛАТОРИЯ ЗА ИНДИВИДУАЛНА ПРАКТИКА ЗА ПЪРВИЧНА ИЗВЪНБОЛНИЧНА МЕДИЦИНСКА ПОМОЩ ДОКТОР ЕМИЛ ПОПОВ – 2019“ ЕООД с ЕИК: 205915662, със седалище и адрес на управление: гр. София, р-н Възраждане, ул. „Лавеле“ № 16, ет. 5, ап. 508, за срок от 10 години.

II. ОПРЕДЕЛЯ 30 на сто от постъпленията от наем на посочените в т. I от настоящото решение помещения да се използват за изпълнение на дейности от местно значение в с. Токачка, общ. Крумовград.
III. ВЪЗЛАГА на кмета на Община Крумовград да изпълни решението по съответния ред.
ВНЕСЪЛ:..….…/П/……….…

  СЕБИХАН МЕХМЕД
     Кмет на Община Крумовград
Изготвили: М. Тоскова, юрисконсулт в дирекция „НОП“:………/П/………
А. Хаджъисмаил, директор на дирекция „ОСИ“:………/П/……………
Съгласували: 
В. Пехливанова, директор на дирекция „НОП“:……/П/……….

инж. А. Хаджимехмед, зам.-кмет на Община Крумовград:………/П/…………
